Pirkimo sąlygų X priedas

**UŽDUOTIS TIEKĖJUI**

Šiame skyriuje pateikiamas reikalavimų pasiūlymo dokumentų struktūrai pavyzdys, išskyrus komercinę pasiūlymo dalį.

**Užduotis tiekėjui** – išsamiai pristatyti Sistemos sukūrimo strategiją ir veiksmų planą, kuriuose atsispindėtų projekto keliami tikslai, techninės specifikacijos reikalavimai, įgyvendinimo etapų reikalavimai:

1. Siūlomas projekto tikslų įgyvendinimo etapų bei jų rezultatų planas, atitinkant reikalavimus, išdėstytus pirkimo sąlygų priede X „SISTEMOS ĮGYVENDINIMO ETAPŲ PLANAS IR APMOKĖJIMO TVARKA“ bei nurodant patikslintus terminus, veiklas, taikomas metodologijas, šalių darbų organizavimo būdus, Pirkėjo duomenų bei kitų išteklių poreikius, prielaidas ir rizikas.
2. Sistemos palaikymo procedūrų aprašymas, aiškiai nurodant taikomas metodologijas, komunikacijos kanalus, kreipinių valdymo priemones bei suderinamumą su besitęsiančiomis po pirmųjų Sistemos realizavimo etapų paleidimų projektinėmis veiklomis.
3. Siūlomo sprendimo technologinė architektūra, parengta pagal vieningą koncepciją ir aiškiai parodanti, kaip siūloma architektūra padės įgyvendinti Pirkėjo keliamus tikslus Sistemai, užtikrins efektyvią Sistemos eksploataciją ir plėtrą, integralumą su Pirkėjo esamomis informacinėmis sistemomis, saugumą bei kitus siūlomos architektūros pagrįstus privalumus.
4. Minimalūs būtini reikalavimai Sistemos testavimo bei gamybinės aplinkų IT infrastruktūrai, įskaitant
	1. techninės įrangos charakteristikas;
	2. kompiuterinio tinklo charakteristikas;
	3. virtualių tarnybinių stočių charakteristikas *(jeigu numatomas diegimas virtualioje aplinkoje)*;
	4. sisteminės programinės įrangos versijas bei licencijas;
	5. rezervinio kopijavimo ir atstatymo priemonių charakteristikas.
5. Sistemos eksploatacijos sąnaudų prognozė (angl. Total Cost of Ownership, TCO) 36 mėn. nuo projekto Užbaigimo etapo periodui. Sąnaudų prognozė turi apimti
	1. Tiekėjo palaikymo ir papildomo vystymo paslaugų kainų prognozę;
	2. Sistemos IT infrastruktūros išteklių atnaujinimo, plėtros, gamintojų palaikymo kainų prognozę;
	3. Sisteminės ir specializuotos programinės įrangos licencijų atnaujinimo ar plėtros kainų prognozę;
	4. Kitų būtinų ir Tiekėjui žinomų išlaidų prognozę, pavyzdžiui, auditai, akreditacijos, leidimų įsigijimai ir kt.
6. Sistemos funkcinių ir nefunkcinių reikalavimų, pateiktų priede X „SISTEMOS TECHNINĖ SPECIFIKACIJA“, tenkinimo suvestinė, akcentuojant galimus siūlomų reikalavimų tenkinimo būdų privalumus ir/arba galimą papildomą funkcionalumą/savybes.